28 yanvarda Madagaskarning Anjozorobe shahri yaqinida yuk mashinasining ko‘prikdan daryoga qulashi oqibatida kamida 45 kishi halok bo‘ldi. Bu haqda "Sinxua" axborot agentligi xabar bermoqda. "Yo‘l-transport hodisasi oqibatida 45 kishi, jumladan, 9 bola, 27 ayol va 9 erkak halok bo‘ldilar, yana 24 kishi jarohat olgan. Ulardan ko‘pchiligi cho‘kib ketgan. Halok bo‘lganlar to‘y kortyoji ishtirokchilari bo‘lganlar. Kelin-kuyovning 70 ga yaqin qarindoshini olib ketayotgan yuk mashinasi ko‘prikdan Mananara daryosiga tushib ketgan", deb aytgan telefon orqali shahar meri Lova Andriamanantsoa. "Kelin-kuyov ham voqea vaqtida mashinada bo‘lishgan. Ayni vaqtda yo‘l-transport hodisasi sababi noma’lumligicha qolmoqda, chunki haydovchi ham halok bo‘lgan", deb qo‘shimcha qildi mer.